title: Bubri
text: Bubri a zo ur gumun eus Breizh e kanton Gwidel e departamant ar Mor-Bihan. Ur gumun ag ar Vro Pourlet (bro ar Gemene) eo Bubri.i
  
  Douaroniezh 
   War lez ar Sar emañ ar gumun.
  
  Anv 
   Stummoù kozh : "Beubri, Bubri, 1282; Boubry, 1284; Boubry, 1294; Beubry, 1332; Biubry, 1345; Beaubry, 1354; Beubri, 1387; Buibri, 1453; Beubry, 1516; Bubric, 1630"
  
  Ardamezioù
  
  Istor 
  Bubri e oa ur barrez eus eskopti Gwened.
  
  Dispac'h Gall 
   Melestradurezh: krouet e voe kumun Bubri e 1790. Gant al lezenn eus an 23 a viz Eost 1790 e voe lakaet Bubri da benn ur c'hanton, hini Bubri; teir c'humun a oa ennañ: Bubri, An Ignel ha Kistinid, e Bann Henbont e oa. Diskaret e voe Kanton Bubri gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Bubri e Kanton Ploue bet miret ha brasaet e 1801 gant an hevelep lezenn. Lakaet e oa bet en Arondisamant an Oriant bet krouet e 1800. .
  
  Brezel-bed kentañ: 253 gwaz eus ar gumun a gollas o buhez abalamour d'ar brezel, d.l.e. 5,93 % eus he foblañs e 1911.
  
  Eil Brezel-bed:
   1944, ti-post: taget e voe an ti-post e miz Ebrel 1944 ha laeret 350 000 Lur; tud ar Rezistañs a dapas 321 700 Lur d'ar 15 a viz Mae ha 27 250 Lur d'an 23 a viz Mae.
   1944, tud harzet: 7 a viz C'hwevrer feldjandarmed, harpet gant ar Bezen Perrot ( e-touez anezho Ange Péresse, gendidik a Bubri) gant ar strollad Guy Vissault de Coëtlogon (e-touez anezho Joseph Le Ruyet, a orin eus Bubri) o deus harzet 17 rzistant e Baod, Bubri, Kamorzh ha Kistinid. Meur ag ezel eus ar Rezistañs, gant Pierre Mourisset, archer, Jean Jamet, letanant en archeriezh bet ganet e Lannejenn ha Mathieu Donnart, penn an Armée secrète e Penn-ar-Bed en o mesk a voe harzet gant feldarcherion alaman e Bubri d'ar 27 a viz Even 1944 ha bac'het ha jahinet en un adsavadur eus Lise Pondi. Fuzuilhet e voe an hini kentañ e Bizhui-an-Dour d'an 18 a viz Gouere, hag an daou all e Pluniav d'an 18 a viz Gouere;
   1945: d'ar 16 a viz Mae e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen;
   mervel a reas 41 den ag ar gumun abalamour d'ar brezel. 
  Brezelioù arall:
   Brezel Indez-Sina: pemp gwaz a varvas;
   Brezel Korea: mervel a reas ur gwaz ;
   Brezel Aljeria: tri gwaz a varvas.
  
  Monumantoù ha traoù heverk 
   Monumant ar re varv.
  
  Kastellioù ha manerioù 
   Kastell Kernivinen,  kantvlead;
   Kastell Brule,  kantvlead; kastell distrujet;
   Maner Koed Dikel,  kantvlead; koulmer savet e 1739 ; chapelig da Santez Anna
   Maner Peroz,  kantvlead ; chapel distrujet
   Maner Kerali, 1702.
  
  Iliz ha chapelioù katolik 
   Iliz ar barrez Sant Pêr ha Sant Paol ; Iliz savet etre fin an  kantvlead hag an  kantvlead.
   Chapel Intron Varia ar Salet 1855;
   Chapel Sant Armel 1879;
   Chapel Sant Herve 1877;
   Chapel Sant Tremeur,  kantvlead;
   Chapel Sant Ewan, chapel savet e 1589;
   Chapel Sant Klamañs,  pe  kantvlead ; skrivet eo 1844 àrnezhi;
   Chapel Sant Wennaël,  kantvlead;
   Chapel Santez Elen savet e 1737.
  
  Emdroadur ar boblañs abaoe 1793
  
  Melestradurezh
  
  Tud
  
  Ardamezeg ar familhoù
  
  Krennlavar 
  Sed ur c'hrennlavar diwar-benn merc'hed ar vro:
  Ur plac'h a Vubri
  N'eus ket na toull na torr enni.
  Hervez lod e tiskouez e oa fur merc'hed Bubri. Hervez lod all e vije un dave d'an dilhad giz ar vro, gant ur c'hoari diwar-benn ar ster kuzh.
  
  Gevelladurioù 
   Maigh Chromtha 
   Marcallo con Casone
  
  Liammoù diavaez 
   Bubri war lec'hienn Geobreizh
  
  Levrlennadur
  Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
  
  Daveoù ha notennoù
  
  Kumunioù ar Mor-Bihan
  Kumunioù bet krouet er Mor-Bihan e 1790
  Argant tapet e tiez-post ar Mor-Bihan gant tud eus ar Rezistañs e 1944
  Tud lakaet d'ar marv gant al lu alaman e kreñvlec'h Pentevr e 1944